
 అభిరాం అతన్ని కదలకుండా పట్టుకున్నాడు. కానీ మహదేవ్ ని ఆపటం అతని తరం కావటం లేదు. తిరుపతి కూడా అభిరాంకి సహాయంగా వెళ్ళాడు.
 
 వరప్రసాదం కంగారుగా బయటకు నడిచాడు.
 
 ఊపిరి పీల్చుకోలేకపోతున్నాడు మహదేవ్. ప్రాణవాయువు కోసం- నీటి ఉపరితలం పైకి తేలిన జలచరంలా తలని పైకెత్తి శతవిధాలా ప్రయత్నిస్తున్నాడు. భరింపశక్యం కాని బాధని తెలుపుతూ అతని ముఖం ముడుతల్ని సంతరించుకుంది.
 
 అభిరాం గుండె చెరువైంది. 'దేవుడా! ఎందుకీ శిక్ష?' దుఃఖంతో మౌనంగా ఆక్రోశించింది అతని మనసు.
 
 అదే సమయంలో తిరుపతి దృష్టిని ఆకర్షించిందో దృశ్యం... మహదేవ్ కాళ్ళు నీలిరంగుకి తిరిగిపోతూ వాచిపోతున్నాయ్.
 
 'టక్...' తలుపు తెరుచుకుని వచ్చారు వరప్రసాదం, డాక్టర్ ఓ నిమిషం మహదేవ్ ని పరిశీలనగా చూసి-
 
 ఇతనికి వూపిరి పీల్చుకోవటం కష్టమైపోతుంది.... న్యూమోనియా- అవును ఇది న్యూమోనియానే అనుకున్నాడు డాక్టర్. మరుక్షణం కిట్ లోంచి డిస్పోజబుల్ సిరంజ్ 'పెన్సిలిన్' ఇంజక్షన్ తీశాడు. అభిరాం, తిరుపతి, వరప్రసాదంలు మహదేవ్ ని పట్టుకున్నారు. డాక్టర్ మహదేవ్ ఎడమ జబ్బ మీద ఇంజెక్షన్ చేశాడు.
 
 సరిగ్గా అప్పుడే మహదేవ్ గది తలుపు తోసుకుని వచ్చిన వ్యక్తిని చూసి.....అందరూ ఆశ్చర్యంగా అటే చూస్తుండిపోయారు.
 
 "మహదేవ్ కేమయింది?" హిస్టీరియా వచ్చినట్లు బిగ్గరగా అరుస్తూ అతని బెడ్ దగ్గరికి పరుగుతో వచ్చింది మనస్విని.
 
 'ఆమెకీ విషయం ఎలా తెలిసింది' అనుకుంటూ, ఆమెకేం సమాధానం చెప్పాలో తెలియక కొట్టుమిట్టులాడారు అభిరాం, వరప్రసాదంలు ఆమె ఎవరో తెలియక మౌనంగా వుండిపోయాడు తిరుపతి.
 
 "ఏం పర్లేదు తగ్గిపోతుంది.... ఇప్పుడే ఇంజక్షన్ చేశాను" ఆమెని ఊరడిస్తూ అన్నాడు డాక్టర్.
 
 "మహదేవ్! ఏమిటిది? ఎందుకిలా అయిపోతున్నావ్?" అప్పటి వరకూ ఆమె గుండెల్లో ఘనీభవించిపోయున్న దుఃఖం కన్నీళ్ల రూపంలో - ఆమె బుగ్గలపై నుంచి జారుతూ మహదేవ్ నుదుటి మీద పడుతున్నాయ్. ఆమె రోదన ఆ గదిలో అలలు అలలుగా సుడులు తిరిగి అక్కడున్న అందరి హృదయాల్నీ వేదనాభరితం గావించింది.
 
 గంగాభిషేకంతో పవిత్రతని సంతరించుకున్న పుణ్యక్షేత్రంలా అప్పటివరకూ భరించలేని బాధతో వంకర్లు తిరిగిపోయిన మహదేవ్ శరీరం నెమ్మదించటం మొదలుపెట్టింది. అతనికి ప్రాణవాయువు మమూలుగా అందుతున్నట్టు బలంగా తీస్తున్న అతని ఉచ్చ్వాస, నిశ్వాసలు అక్కడున్న అందరికీ స్పష్టంగా విన్పించాయ్.
 
 "డోంట్ వర్రీ! హి విల్ బి ఆల్ రైట్ తగ్గిపోతుంది పర్లేదు" అంటూ బయటికి నడిచాడు డాక్టర్.
 
 ఉప్పెన వచ్చిపోయిన తర్వాత ప్రశాంతతని పొందిన ప్రకృతిలా ఆ గదిలోని వారందరి మనస్సులూ ఆందోళన నుంచి తేరుకున్నాయ్.... ఒక్క మనస్విని తప్ప....
 
 "అభిరాం..... మహదేవ్ కి మళ్ళీ ఏమయింది?" తీవ్రమైన దుఃఖం వల్ల ఆమె గొంతునుంచి మాట స్పష్టంగా రాలేదు.
 
 "కొంచెం హెల్త్ కంట్రోల్ తప్పింది. ఇప్పుడు ఫర్వాలేదు" ఆమెకి పూర్తి వివరాలు చెప్పకుండా పొడిగా అనేశాడు అతను.
 
 "మనిషి ఇంతలా కృశించిపోయి వుంటే ఫర్వాలేదంటారేమిటి?" ఎండిపోయి తెల్లగా పాలిపోయిన మహదేవ్ శరీరాన్ని చూస్తూ అందామె.
 
 ఏమని సమాధానం చెబుతారు వాళ్ళు? చెబితే ఆమె తట్టుకోగలదా?
 
 "ఎందకు ఎవరూ మాట్లాడరు? అసలు మహదేవ్ కు వచ్చిన జబ్బేమిటి?" నిలదీస్తున్నట్లు ప్రశ్నించిందామె.
 
 "తగ్గిపోతుంది మనస్విని! ఊరకే బెంబేలు పడకు..." సాధ్యమైనంత ప్రశాంతతకనబరుస్తూ నెమ్మదిగా చెప్పాడు అభిరాం.
 
 "లేదు! నాకేదో భయంగా వుంది. నిన్నంతా ఇందుకే కాబోలు నా మనసంతా తెలీని దిగులుతో చిత్రవధ అనుభవించి, మీ యింటికి అర్ధరాత్రి ఫోన్ చేస్తే మీరు వూర్లో లేరని మీ అమ్మమ్మ చెప్పారు. నాకెందుకో మహదేవ్ ఆరోగ్యంపై అనుమానం వచ్చింది. అతనింటికి వెళ్ళితే తాళం వేసుంది.
 
 సరాసరి హాస్పటల్ కి వచ్చేశాను.... ణ అప్రమేయం లేకుండానే నా మనస్సులోని బాధే నన్నిక్కడికి లాక్కొచ్చింది" సజల నయనాలతో ఆమె చెప్పింది విని ఆశ్చర్యపోయారు అభిరాం, వరప్రసాదం. ఆశ్చర్యపోనిది తిరుపతి ఒక్కడే!
 
 ఆమె నెమ్మదిగా మహదేవ్ బెడ్ దగ్గరికి వెళ్ళి అతని పక్కనే కూర్చుండిపోయింది.
 
 ఇంకా ఆశ్చర్యం నుంచి తేరుకొని వాళ్ళిద్దరికేసి చూసిన తిరుపతి తనకు తెలిసింది వాళ్ళిద్దరికి మాత్రమే వినపడేలా చెప్పడం ప్రారంభించాడు.
 
 "ఆమె తన భావ తరంగాల ఆధారంగా మహదేవ్ పరిస్థితిని తెలుసుకుంది. ఇదేమీ అద్భుతమైన విద్యా కాదు, మేజిక్ అంతకంటే కాదు.
 
 ప్రతి వ్యక్తి జీవితంలోనూ కొన్ని యాదృచ్చిక సంఘటనలు జరుగుతుంటాయి. ఎంత ఆలోచించినా అలా ఎందుకు జరుగుతాయో వారికి అర్ధం కాదు. దాంతో "ఏదోలే" అనుకుని ఊరుకుండిపోతారు.
 
 మనం ఒక వ్యక్తి గురించి ఆలోచిస్తూ వుంటాము. అదే క్షణంలో అతను మన ఇంటికి రావటం జరుగుతుంది. అది యాదృచ్చికంగా జరిగిందనుకుని "నీకు నూరేళ్ళు ఆయుష్షురా" అనేసి అంతటితో విషయాన్ని మర్చిపోతాం.
 
 మరొకసారి ఎన్నో వందలమైళ్ళ దూరంలో వున్న ఆత్మీయుల గురించి మనం ఆలోచిస్తుండగా అతని నుంచి ఉత్తరమో, ఫోనో రావటం జరుగుతుంది.
 
 ఈ సంఘటనలను జాగ్రత్తగా పరిశీలించి చూస్తే ఇవి కేవలం యాదృచ్చికంగా జరిగిన సంఘటనలు కావని అనిపిస్తుంది.

 abhiram atanni kadalakunda pattukunnadu. cony mahadev ni aapatam athani taram kaavatam ledu. tirupati kuudaa abhiranki sahayamga vellaadu.
 
 varaprasaadam kangaarugaa bayataku nadichaadu.
 
 oopiri peelchukolekapotunna mahadev. praanavaayuvu kosam- neeti uparitalam paiki telina jalacharamla talani paiketti satavidhaalaa prayatnistunnadu. bharimpasakyam kaani badhani teluputuu athani mukham mudutalni santarinchukundi.
 
 abhiram gunde cheruvaindi. 'devuda! endukee shiksha?' dukkhamto mounamgaa aakrosinchindi athani manasu.
 
 adhe samayamlo tirupati drushtini aakarshinchindo drushyam... mahadev kaallu neeliranguki tirigipotu vachipotunnay.
 
 'tuck...' talupu teruchukuni vachaaru varaprasaadam, dactor oo nimisham mahadev ni pariseelanagaa chusi-
 
 itaniki voopiri peelchukovatam kashtamaipotundi.... neumonia- avunu idhi neumoniane anukunnadu dactor. marukshanam kit lonchi disposable siranj 'pensilin' injakshan teesaadu. abhiram, tirupati, varaprasaadamlu mahadev ni pattukunnaru. dactor mahadev edama jabba meeda injection cheshaadu.
 
 sarigga appude mahadev gadi talupu tosukuni vachina vyaktini chusi.....andaruu aascharyamgaa ate chustundipoyaru.
 
 "mahadev kemayindi?" histeria vachinatlu biggaragaa arustuu athani bed daggariki parugutho vachindi manasvini.
 
 'aameki vishayam ela telisindi' anukuntu, aamekem samadhanam cheppalo teliyaka kottumittulaadaaru abhiram, varaprasaadamlu aame evaro teliyaka mounamgaa vundipoyaadu tirupati.
 
 "yem parledu taggipotundi.... ippude injakshan cheshaanu" aameni ooradistuu annadu dactor.
 
 "mahadev! emitidi? endukila aipotunnav?" appati varakuu aame gundello ghaneebhavinchipoyunna dukkham kanneella roopamlo - aame buggalapai nunchi jaarutuu mahadev nuduti meeda padutunnay. aame rodana aa gadilo alalu alalugaa sudulu tirigi akkadunna andari hrudayaalnii vedanaabharitam gaavinchindi.
 
 gangabhishekamto pavitratani santarinchukunna punyakshetramla appativarakuu bharinchaleni baadhatho vankarlu tirigipoyina mahadev sareeram nemmadinchatam modalupettindi. ataniki praanavaayuvu mamuulugaa andutunnattu balangaa teestunna athani uchhwasa, nishwaasalu akkadunna andarikee spashtamgaa vinpinchay.
 
 "dont varri! hi vill bi al rait taggipotundi parledu" antuu bayatiki nadichaadu dactor.
 
 uppena vachipoyina tarvaata prasaantatani pondina prakrutila aa gadilooni vaarandari manassuluu aandolana nunchi terukunnay.... okka manasvini tappa....
 
 "abhiram..... mahadev ki mallee emayindi?" teevramaina dukkham valla aame gontununchi maata spashtamgaa raledu.
 
 "konchem helth control tappindi. ippudu farvaledu" aameki puurti vivaraalu cheppakunda podigaa anesadu atanu.
 
 "manishi intalaa krushinchipoyi vunte pharvaledantaremiti?" endipoyi tellagaa paalipoyina mahadev sariiraanni chustuu andame.
 
 emani samadhanam chebutaaru vaallu? chebithe aame tattukogalada?
 
 "endaku evaruu matladaru? asalu mahadev ku vachina jabbemiti?" niladeestunnatlu prasninchindaame.
 
 "taggipotundi manasvini! oorake bembelu padaku..." saadhyamainanta prasaantatakanabarustuu nemmadigaa cheppaadu abhiram.
 
 "ledu! nakedo bhayamgaa vundi. ninnanta induke kaabolu naa manasanta teleeni digulutho chitravadha anubhavinchi, mee yintiki ardharaatri fon cheste meeru voorlo lerani mee ammamma cheppaaru. naakenduko mahadev aarogyampai anumanam vachindi. atanintiki vellite taalam vesundi.
 
 sarasari haspatal ki vachesaanu.... nha aprameyam lekundane naa manassuloni badhe nannikkadiki laakkochindi" sajala nayanaalato aame cheppindi vini aascharyapoyaaru abhiram, varaprasaadam. aascharyaponidi tirupati okkade!
 
 aame nemmadigaa mahadev bed daggariki velli athani pakkane koorchundipoyindi.
 
 inka aascharyam nunchi terukoni vaalliddarikesi chusina tirupati tanaku telisindi vaalliddariki matrame vinapadela cheppadam praarambhinchaadu.
 
 "aame tana bhaava tarangaala aadhaaramgaa mahadev paristhitini telusukundi. idemee adbhutamaina vidya kaadu, magic antakante kaadu.
 
 prati vyakti jeevitamloonuu konni yaadrucchika sanghatanalu jarugutuntaayi. entha aalochinchinaa alaa enduku jarugutayo vaariki ardham kaadu. daamto "edole" anukuni oorukundipotaaru.
 
 manam oka vyakti gurinchi aalochistuu vuntaamu. adhe kshanamlo atanu mana intiki ravatam jarugutundi. adhi yaadrucchikamgaa jarigindanukuni "neeku noorellu ayushshura" anesi antatitho vishayaanni marchipotam.
 
 marokasari enno vandalamailla dooramlo vunna aatmeeyula gurinchi manam aalochistundagaa athani nunchi uttaramo, phono ravatam jarugutundi.
 
 ee sanghatanalanu jaagrattagaa pariseelinchi chuste ivi kevalam yaadrucchikamgaa jarigina sanghatanalu kaavani anipistundi.